Nye dieselbiler slipper så å si ikke ut miljøskadelig nitrogenoksider.

Dieselbiler har vært kraftig på defensiven grunnet utslippsjuks, økt fokus på nærmiljøutslipp og mindre fokus på C02-utslipp. Salget har også stupt som en konsekvens av at myndighetene i flere land har annonsert begrensninger for dieselbiler og delvis kjøreforbud i flere storbyer.

Nå viser en undersøkelse fra ADAC (Tysklands svar på NAF) at moderne dieselbiler har ekstremt lave utslipp av nitrogenoksidene NO2 og NO. Det skriver Finansavisen tirsdag.

Les også Tyske lungespesialister slakter «diesel-hysteriet»

Reell testing på åpen vei viser ifølge ADAC at en Mercedes C220D slapp ut null milligram NOX per kilometer. En BMW 520D slapp ut ett milligram per kilometer. Til sammenligning er EUs gjeldende grense 80 milligram per kilometer.

Direktør i Bilimportørenes Landsforening, Erik Andresen, sier ADACS tester er til å stole på.

På spørsmål fra Finansavisen om dette betyr en renessanse for dieselbiler svarer han blant annet:

- En dieselbil med null utslipp er like bra som en elbil med null utslipp.